14. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ Αριθ. 112667 της 25 Αυγ. /10 Σεπτ. 1951 (Διόρθωσις ημαρτημένων ΦΕΚ Β΄ 239/10.12. 1951). Περί εγκρίσεως κανονισμού οικονομικής Διαχειρίσεως του Ο.Λ.Π. και ελέγχου αυτής. Κατηργήθη δια της παρ. 1 άρθρ. 46 της υπ’ αριθ. 20020/1961 Αποφ. Υπ. Οικονομικών και Συγκοινωνιών και Δημ. Έργων, κατωτ. αριθ. 22. 15. ΝΟΜΟΣ υπ’α ριθ. 2323 της 18/21 Μαρτ. 1953 Περί τροποποιήσεως και συμπληρώσεως του υπό του Νόμ. 1630/1951 κυρωθέντος Α.Νόμ. 1559/1950 «περί Οργανισμού Λιμένος Πειραιώς». Άρθρ.1-6.(Αντικαθίστανται τα άρθρ. 6,7,8,9,10 και 18 του υπό του Νόμ. 1630/1951 κυρωθέντος Α.Ν. 1559/1950). Άρθρ.7.-1.Αι κατά τας διατάξεις του άρθρ. 4 εδαφ. 11 και του άρθρ. 15 παρ. 5 του Α.Ν. 1559/50 ως ετροποποιήθη δια του Νόμ. 1630/51 αρμοδιότητες του Υπουργικού Συμβουλίου δια την παραχώρησιν χώρων της ζώνης του Λιμένος και δια τον καθορισμόν επιβολής τελών κλπ. ασκούνται υπό μόνου του Υπουργού των Δημοσίων Έργων. 2.Το κατά τας μέχρι σήμερον ισχυούσας διατάξεις συγκεκροτημένον Διοικητικόν Συμβούλιον του Ο.Λ.Π. εξακολουθεί εκπληρούν τα καθήκοντά του υπό την υφισταμένην σύνθεσιν αυτού μέχρι της ημέρας της πρώτης συνεδριάσεως του βάσει των διατάξεων του παρόντος Νόμου συγκροτηθησομένου Διοικητικού Συμβουλίου. Από της αυτής ημέρας άρχεται η ισχύς και των περί αρμοδιοτήτων των οργάνων διοικήσεως του Ο.Λ.Π. διατάξεων του παρόντος Νόμου. 3.Εις το άρθρ. 16 του Νόμ. 1559/1950 ως ετροποποιήθη, μετά τας λέξεις «τα εκτελέσεως έργων» προστίθενται αι λέξεις «της αναλήψεως εν γένει υποχρεώσεων». 4.«Επιτρέπεται όπως δι’ αποφάσεως του Διοικητικού Συμβουλίου του Οργανισμού Λιμένος Πειραιώς, εγκρινομένης υπό του Υπουργού Συγκοινωνιών και Δημοσίων Έργων, διατίθεται υπό του Οργανισμού τούτου ετησίως ποσόν μέχρι 600.000 δραχμών προς ενίσχυσιν των παιδικών κατασκηνώσεων των τέκνων των υπαλλήλων και εργατών του Ο.Λ.Π., οργάνωσιν εορτών δια ψυχαγωγίαν αυτών και διανομήν δώρων κατά την εορτήν των Χριστουγέννων και Νέου Έτους, ως και  δια την ενίσχυσιν των Ναυτικών Ομίλων Πειραιώς, Ναυτικού Μουσείου Πειραιώς, Αρχαιολογικού Μουσείου Πειραιώς ή και δι’ άλλους κοινωφελείς σκοπούς. Εκ του ανωτέρω ποσού τουλάχιστον τα 5/10 διατίθενται δια παιδικάς κατασκηνώσεις». Η παρ. 4 αντικατεστάθη ως άνω δια του άρθρ. 3 Ν.Δ. 4203 της 19/19 Σεπτ. 1961 (ΦΕΚ Α΄174. Δυνάμει της παρ. 1 άρθρ. 13 Ν.Δ. 4544/1966 (κατωτ. αριθ. 33) το κατά την ανωτέρω παρ. 4 προβλεπόμενον ποσόν προς ενίσχυσιν των παιδικών κατασκηνώσεων καθωρίσθη από του οικονομικού έτους 1966 εις 1.000.000 δραχμάς. 5.Κυρούνται θεωρούμεναι έγκυροι εξ υπαρχής πάσαι αι μη ακυρωθείσαι υπό του Συμβουλίου Επικρατείας διοικητικαί πράξεις αι εκδοθείσαι συμφώνως προς τας διατάξεις του οργανισμού των υπηρεσιών του Ο.Λ.Π. του εκδοθέντος δυνάμει του άρθρ. 18 του Α.Ν. 1559/1950 κυρωθέντος δια του Νόμ. 1630/1951.

[Source: greek_legal_code_raptarchis | Tokens: 2488]